ಭಾರತದ ಮಧ್ಯ ಏಷ್ಯಾ ಶೃಂಗಸಭೆ.. ಚೀನಾದ ವಿರುದ್ಧ ಭಾರತರಷ್ಯಾ ಸೆಡ್ಡು ವಿವರಣೆ ಕಝಕಿಸ್ತಾನ್, ಕಿರ್ಗಿಜ್ ಗಣರಾಜ್ಯ, ತಝಕಿಸ್ತಾನ್, ತುರ್ಕಮೆನಿಸ್ತಾನ್ ಮತ್ತು ಉಜ್ಬೇಕಿಸ್ತಾನ್ ಜತೆ ಮೊದಲ ಬಾರಿಗೆ ಭಾರತ ಮಧ್ಯ ಏಷ್ಯಾ ಶೃಂಗಸಭೆ ನಡೆಸುತ್ತಿದೆ. ಈ ಭಾರತದ ಮಧ್ಯ ಏಷ್ಯಾ ಶೃಂಗಸಭೆಯಲ್ಲಿ ಮೇಲಿನ ಐದು ದೇಶಗಳ ಅಧ್ಯಕ್ಷರು ಭಾಗಿಯಾಗಿದ್ದಾರೆ. ತಮ್ಮ ರಾಷ್ಟ್ರಗಳಿಂದಲೇ ಆಯಾ ದೇಶದ ಅಧ್ಯಕ್ಷರು ವರ್ಚುವಲ್ ಮೂಲಕ ಪ್ರಧಾನಿ ನರೇಂದ್ರ ಮೋದಿ ಅವರೊಂದಿಗೆ ಮಾತುಕತೆ ನಡೆಸುತ್ತಿದ್ದಾರೆ. ಭಾರತ ಮತ್ತು ಮಧ್ಯ ಏಷ್ಯಾ ರಾಷ್ಟ್ರಗಳ ನಡುವೆ ಬಾಂಧವ್ಯ ವೃದ್ಧಿಸಲು ಪ್ರಧಾನಿ ನರೇಂದ್ರ ಮೋದಿಯವರ ನೇತೃತ್ವದಲ್ಲಿ ಆಯೋಜಿಸಲಾದ ಮೊದಲ ಸಭೆ ಇದಾಗಿದೆ. ಭಾರತ ಈ ಮಧ್ಯ ಏಷ್ಯಾ ಶೃಂಗಸಭೆ ಮೂಲಕ ಚೀನಾದ ವಿರುದ್ಧ ತನ್ನ ದಾಳವನ್ನ ಉರುಳಿಸುತ್ತಿದೆ. ಅಲ್ಲದೇ ಭಾರತ ಏಷ್ಯಾದ ದೇಶಗಳೊಂದಿಗೆ ಬೆಸೆಯುತ್ತಿರೋ ಸಂಬಂಧದ ಪ್ರತಿಬಿಂಬ ಕೂಡ ಇದಾಗಿದೆ. ಭಾರತಮಧ್ಯ ಏಷ್ಯಾ ಸಂಬಂಧಗಳನ್ನು ಹೊಸ ಎತ್ತರಕ್ಕೆ ಕೊಂಡೊಯ್ಯುವ ಕ್ರಮಗಳ ಬಗ್ಗೆ ಪ್ರಧಾನಿ ನರೇಂದ್ರ ಮೋದಿ ಚರ್ಚಿಸಿದ್ದಾರೆ. ಪ್ರಾದೇಶಿಕ ಮತ್ತು ಅಂತರರಾಷ್ಟ್ರೀಯ ವಿಷಯಗಳ ಕುರಿತು ಚರ್ಚೆ ಮಾಡಲಾಗಿದೆ. ವಿಶೇಷವಾಗಿ ಪಾಕಿಸ್ತಾನ, ಅಪ್ಘಾನಿಸ್ತಾನ ಮತ್ತು ಚೀನಾ ಕಾರಣಕ್ಕೆ ಶುರುವಾದ ಪ್ರಾದೇಶಿಕ ಭದ್ರತಾ ಪರಿಸ್ಥಿತಿ ಬಗ್ಗೆ ಮಾತುಕತೆ ನಡೆಸಲಾಗಿದೆ. ಪ್ರಾದೇಶಿಕ ಭದ್ರತೆ ಮತ್ತು ಅಫ್ಘಾನಿಸ್ತಾನದ ಸಮಸ್ಯೆ ಹೊರತಾಗಿಯೂ ವ್ಯಾಪಾರ ಮತ್ತು ಸಂಪರ್ಕ, ಅಭಿವೃದ್ಧಿ ಪಾಲುದಾರಿಕೆ, ಸಂಸ್ಕೃತಿ ಮತ್ತು ಜನರಜನರ ನಡುವಿನ ಸಂಬಂಧಗಳ ಕುರಿತಾದ ಮತ್ತಿತರ ವಿಚಾರಗಳ ಕುರಿತು ಕೂಲಂಕುಷವಾಗಿ ಚರ್ಚೆ ಮಾಡಲಾಗಿದೆ. ನೈಸರ್ಗಿಕ ಸಂಪತ್ತು, ಆಯಕಟ್ಟಿನ ಜಾಗ ಹಾಗೂ ಭದ್ರತೆ ದೃಷ್ಟಿಯಿಂದಲೂ ಈ ಪಂಚರಾಷ್ಟ್ರಗಳು ಪ್ರಾಮುಖ್ಯತೆ ಹೊಂದಿದ್ದು, ಭಾರತ ತಡವಾಗಿಯಾದ್ರೂ ಪ್ರಮುಖ ದಾಳ ಉರುಳಿಸಿದೆ.. ಚೀನಾದೊಂದಿಗೆ ವ್ಯಾಪರ ಒಪ್ಪಂದಕ್ಕೆ ಮುಂದಾಗಿದ್ದ ಐದು ರಾಷ್ಟ್ರಗಳು ಪ್ರಾರಂಭದಲ್ಲಿ ರಷ್ಯಾದ ನೆರಳಲ್ಲಿದ್ದ ಕಝಕಿಸ್ತಾನ್, ಕಿರ್ಗಿಜ್ ಗಣರಾಜ್ಯ, ತಝಕಿಸ್ತಾನ್, ತುರ್ಕಮೆನಿಸ್ತಾನ್ ಮತ್ತು ಉಜ್ಬೇಕಿಸ್ತಾನ್ ಮೇಲೆ ಇತ್ತೀಚೆಗಂತೂ ಚೀನಾದ ನಿಯಂತ್ರಣ ಬಿಗಿಯಾಗಿದೆ. ಈ ಎಲ್ಲಾ ದೇಶಗಳೊಂದಿಗೂ ರಷ್ಯಾಗೆ ಅಭಿವೃದ್ಧಿ ಪಾಲುದಾರಿಕೆ ಇತ್ತು. ಬಳಿಕ ಚೀನಾದ ಪ್ರವೇಶದ ನಂತರ ಈ ಪಂಚ ರಾಷ್ಟ್ರಗಳಲ್ಲಿ ರಷ್ಯಾದ ಅಸ್ತಿತ್ವವೇ ಇಲ್ಲವಾಗಿತ್ತು. ಸುಮಾರು 20 ವರ್ಷಗಳಿಂದ ಈ ದೇಶಗಳಲ್ಲಿ ಚೀನಾದ ನಿಯಂತ್ರಣವೇ ಹೆಚ್ಚಾಗಿದೆ. ಈಗ ಮತ್ತೆ ಚೀನಾದೊಂದಿಗೆ ಈ ಐದು ರಾಷ್ಟ್ರಗಳು ಮುಂದಿನ 30 ವರ್ಷಗಳ ಕಾಲ ಬರೋಬ್ಬರಿ 41 ಬಿಲಿಯನ್ ಯುಎಸ್ ಡಾಲರ್ಸ್ನಷ್ಟು ವ್ಯಾಪರ ಒಪ್ಪಂದಕ್ಕೆ ಮುಂದಾಗಿವೆ. ಇದು ರಷ್ಯಾದಲ್ಲಿ ಅಲಾರಾಂ ಕೇಳಲು ಕಾರವಾಗಿದ್ದರೆ, ಭಾರತಕ್ಕೆ ಅವಕಾಶದ ಬಾಗಿಲು ಬಂದ್ ಆದ ಹಾಗೆ ಆಗುವ ಅಪಾಯ ತಂದೊಡ್ಡಿದೆ. ಮೋದಿರಷ್ಯಾ ಪ್ಲಾನ್ ವಿಶ್ವಾದ್ಯಂತ ಚೀನಾದ ಕೊರೊನಾ ವೈರಸ್ ತಾಂಡವವಾಡುತ್ತಿರೋ ಬೆನ್ನಲ್ಲೇ.. ಡ್ರಾಗನ್ ರಾಷ್ಟ್ರದ ಬಗ್ಗೆ ಹಲವು ರಾಷ್ಟ್ರಗಳಲ್ಲಿ ಅಸಮಾಧಾನವೂ ಭುಗಿಲೆದ್ದಿದೆ. ಆದರ ಒಟ್ಟಾರೆ ಬೆಳವಣಿಗೆ ಕುಸಿತ ಕಾಣುತ್ತಿದ್ದು ಆರ್ಥಿಕ ಹೊರೆಯಿಂದ ಚೀನಾ ತತ್ತರಿಸಬಹುದಾದಂಥ ಸಂದರ್ಭ ಬರುವ ಸಾಧ್ಯತೆ ಕೂಡ ದಟ್ಟವಾಗಿ ಕಾಣುತ್ತಿದೆ. ಒಂದೆಡೆ ಭಾರತ ಮತ್ತೊಂದೆಡೆ ಸುಮಾರು 23 ರಾಷ್ಟ್ರಗಳ ಜೊತೆ ಗಡಿ ಕಿರಿಕ್ ಮಾಡಿಕೊಂಡಿರೋ ಚೀನಾಕ್ಕೆ, ಇತ್ತೀಚೆಗೆ ಮೋದಿ ಸರ್ಕಾರ ಇಡುತ್ತಿರುವ ಹೆಜ್ಜೆಗಳ ಬಗ್ಗೆ ಆತಂಕ ಮೂಡುತ್ತಿದೆ. ಇದಕ್ಕೆ ಉದಾಹರಣೆ ಅಂದ್ರೆ ಭಾರತ ಇಂದು ಅಂದ್ರೆ ಜನವರಿ 27ರಂದು ಮಧ್ಯ ಏಷ್ಯಾ ರಾಷ್ಟ್ರಗಳ ಜೊತೆ ಸಭೆ ನಡೆಸೋ ಬಗ್ಗೆ ಮೊದಲೇ ಘೊಷಿಸಿತ್ತು. ಇದು ತಿಳಿಯುತ್ತಲೇ ತರಾತುರಿಯಲ್ಲಿ ಚೀನಾ ಅಧ್ಯಕ್ಷ ಶಿ ಜಿನ್ಪಿಂಗ್, ಜನವರಿ 25ರಂದೇ ಈ ರಾಷ್ಟ್ರಗಳ ವರ್ಚುವಲ್ ಸಭೆ ಕರೆದು.. ನಮ್ಮ ಫ್ರೆಂಡ್ಶಿಪ್ ಗಟ್ಟಿಯಾಗಬೇಕು ಎಂದು ಹೇಳಿದ್ದಾರೆ.. ಇದು ನಿಜಕ್ಕೂ ಚೀನಾ ಬ್ಯಾಕ್ಫುಟ್ನಲ್ಲಿರೋದನ್ನ ತೋರಿಸುತ್ತಿದೆ.. ಹಾಗೆ ನೋಡಿದ್ರೆ ಚೀನಾ ಈ ಪಂಚರಾಜ್ಯಗಳಲ್ಲಿ ಗಟ್ಟಿಯಾದಷ್ಟು ರಷ್ಯಾದ ಅಸ್ತಿತ್ವಕ್ಕೇ ಧಕ್ಕೆ ಬರುತ್ತಾ ಹೋಗುತ್ತೆ.. ಇದೇ ಕಾರಣದಿಂದಾಗಿ ವ್ಲಾಡಿಮಿರ್ ಪುಟಿನ್, ಮಧ್ಯ ಏಷ್ಯಾದ ಈ ರಾಷ್ಟ್ರಗಳ ಜೊತೆ ಭಾರತದ ಸಂಬಂಧ ವೃದ್ಧಿಸಬೇಕು ಅನ್ನೋ ಬಯಕೆ ವ್ಯಕ್ತಪಡಿಸಿದ್ದಾರೆ. ಇತ್ತೀಚೆಗೆ ಒಂದು ದಿನದ ಭೇಟಿಗೆ ಅವರು ಭಾರತಕ್ಕೆ ಬಂದಾಗ, ಈ ವಿಷಯದ ಬಗ್ಗೆ ಪ್ರಧಾನಿ ಮೋದಿ ಜೊತೆ ಚರ್ಚಿಸಿರೋದು ಎಲ್ಲರಿಗೂ ತಿಳಿದೇ ಇದೆ.. ಹೀಗಾಗಿ ಇಂದು ಭಾರತ ಮತ್ತು ಮಧ್ಯ ಏಷ್ಯಾ ರಾಷ್ಟ್ರಗಳ ಶೃಂಗ ಸಭೆ ಕರೆಯಲು ಪ್ರಧಾನಿ ಮೋದಿ ನಿರ್ಧರಿಸಿದ್ರು. ಇಲ್ಲಿ ಎಲ್ಲಾ ದೇಶಗಳ ಜೊತೆ ಸುಮಾರು 2 ಬಿಲಿಯನ್ ಯುಎಸ್ ಡಾಲರ್ ಅಂದ್ರೆ ಸುಮಾರು 16 ಸಾವಿರ ಕೊಟಿರೂಪಾಯಿಯ ಪ್ರಾರಂಬಿಕ ಒಪ್ಪಂದ ಮಾಡಿಕೊಳ್ಳಲು ಮತ್ತು ವ್ಯಾಪರ ವಿಸ್ತರಿಸೋ ಸಂಬಂಧ ಚರ್ಚೆಗೆ ಪ್ಲಾನ್ ಮಾಡಿದರು ಮೋದಿ ಎನ್ನಲಾಗಿದೆ. ಈ ವಹಿವಾಟನ್ನು ಭಾರತ ಮತ್ತು ರಷ್ಯಾ ಜಂಟಿಯಾಗಿ ಸುಮಾರು 300 ಬಿಲಿಯನ್ ಡಾಲರ್ ಅಂದ್ರೆ 2,400 ಸಾವಿರ ಕೋಟಿ ರೂಪಾಯಿಗಳಿಗೆ ಏರಿಸುವ ಮಹತ್ವಾಕಾಂಕ್ಷೆಯನ್ನು ಕೂಡ ಹೊಂದಿವೆ. 2015ರಲ್ಲೇ ಭೇಟಿ ನೀಡಿದ್ರು ಮೋದಿ ಪ್ರಧಾನಿ ನರೇಂದ್ರ ಮೋದಿಯವರು 2015ರಲ್ಲೇ ಎಲ್ಲಾ ಮಧ್ಯ ಏಷ್ಯಾದ ದೇಶಗಳಿಗೆ ಭೇಟಿ ನೀಡಿದ್ದರು ಅಂದೇ ಈ ಎಲ್ಲಾ ದೇಶಗಳೊಂದಿಗೂ ಉನ್ನತ ಮಟ್ಟದ ಮಾತುಕತೆಗಳಿ ನಡೆದಿದ್ದವು. ಕಳೆದ ವರ್ಷ ಡಿಸೆಂಬರ್ ತಿಂಗಳಲ್ಲೂ ದೆಹಲಿಯಲ್ಲಿ ಪ್ರಧಾನಿ ಮೋದಿ ಇವರೊಂದಿಗೆ ಸಭೆ ನಡೆಸಿದ್ದರು. ಅದಕ್ಕೂ ಮುನ್ನ ಕಳೆದ ವರ್ಷ ನವೆಂಬರ್ 10ರಂದು ಅಫ್ಘಾನಿಸ್ತಾನದ ಪ್ರಾದೇಶಿಕ ಭದ್ರತಾ ಸಂವಾದದಲ್ಲೂ ಮಧ್ಯ ಏಷ್ಯಾದ ರಾಷ್ಟ್ರಗಳ ರಾಷ್ಟ್ರೀಯ ಭದ್ರತಾ ಮಂಡಳಿಗಳ ಕಾರ್ಯದರ್ಶಿಗಳ ಭಾಗವಹಿಸಿದ್ದರು. ಆಗ ಭಾರತ ಅಫ್ಘಾನಿಸ್ತಾನದ ಬಗ್ಗೆ ಸಾಮಾನ್ಯ ಪ್ರಾದೇಶಿಕ ವಿಧಾನವನ್ನು ವಿವರಿಸಿತ್ತು. ಈ ದೇಶಗಳ ನೆರವಿಗೆ ಬರೋದಾಗಿ ಕೂಡ ಮಾತು ಕೊಟ್ಟಿತ್ತು. ಭಾರತದ ಪ್ರಾಬಲ್ಯ ವಿಸ್ತಾರ ಪ್ರಧಾನಿ ನರೇಂದ್ರ ಮೋದಿ ನೇತೃತ್ವದ ಭಾರತ ಮತ್ತು ರಷ್ಯಾ ಜಂಟಿಯಾಗಿ ಚೀನಾ ವಿರುದ್ಧ ವ್ಯಾಪರಕ್ಕೆ ಇಳಿಯಲು ಮುಂದಾಗಿವೆ. ಮುಂದಿನ ದಿನಗಳಲ್ಲಿ ಮಧ್ಯ ಏಷ್ಯಾ ರಾಷ್ಟ್ರಗಳಲ್ಲಿ ಭಾರತ ತನ್ನ ಪ್ರಾಬಲ್ಯವನ್ನು ವಿಸ್ತರಿಸಲಿದೆ. ಇಲ್ಲಿನ ನೆಲೆಯಲ್ಲಿ ಅಂತಾರಾಷ್ಟ್ರಮಟ್ಟದಲ್ಲಿ ವ್ಯಾಪಾರ ಮತ್ತು ಸಂಪರ್ಕ, ಅಭಿವೃದ್ಧಿ ಪಾಲುದಾರಿಕೆಯಲ್ಲಿ ಚೀನಾಗೆ ಸೆಡ್ಡು ಹೊಡೆಯಲು ತಂತ್ರ ರೂಪಿಸಲಾಗಿದೆ. ಚೀನಾದೊಂದಿಗೆ ಈ ರಾಷ್ಟ್ರಗಳಿಗೆ ಇರೋ ಒಪ್ಪಂದ ಕಡಿತಗೊಳಿಸಯವ ಯೋಚನೆ ಭಾರತದ್ದು.